Namomogtak an basura sa irarom kan kombension kun iyan nasa kategoriya nin basura na nakalista sa Annex I kan kombension asin ipinaheheling kaiyan an saro sa peligrosong mga karakteristiko na yaon sa Annex III. Sa ibang pagtaram, iyan dapat na nalilista sagkod igwa nin karakteristiko na arog kan pagiging delikadong magsabog, madaling masulo, nakakaburat, o nakararaot. An saro pang paagi na an basura puedeng maholog sa hiwas kan kombension iyo na kun iyan tinatawan nin kahulogan na o ibinibilang na peligrosong basura sa irarom kan mga ley magsalang kan nag-eeksportarng nasyon, kan nag-oimportar na nasyon, o kan arin man sa mga nasyon na nagpapabyahe.